Piegādātāju atlases Nr. Dižvanagi/2026/2
nolikuma 7.pielikums
PROJEKTĒŠANAS UZDEVUMS

	1. 
	Projektējamais objekts
	[bookmark: _Hlk189576835]Ēkas Ezera iela 53/55, Liepāja (Būves kadastra apzīmējums 17000360131001) “Dižvanagi: dienas aprūpes centrs”

	2. 
	Būves kadastra apzīmējums
	Nr. 17000360131001

	3. 
	Projektējamā objekta adrese
	Ezera iela 53/55, Liepāja

	4. 
	Būvniecības ierosinātājs
	[bookmark: _Hlk189576821]Biedrība “Dižvanagi”, reģ. Nr. 40008129221, J.Janševska iela 7/9-29, Liepāja.

	5. 
	Būves galvenais izmantošanas veids
	1263 Skolas, universitātes un zinātniskās pētniecības iestāžu ēkas kods.
Pēc būvprojekta izstrādes procesa, izvērtējot plānotās funkcijas un nepieciešamību nodrošināt ārstniecības vai veselības aprūpes pakalpojumu sniegšanai paredzētas telpas, nepieciešamības gadījumā paredzēt atsevišķas telpu grupas ar lietošanas kodu 1264 – Ārstniecības vai veselības aprūpes iestāžu ēkas. Precīzs telpu grupu skaits, izvietojums un nepieciešamība nosakāma būvprojekta izstrādes procesā, ņemot vērā projektā paredzētās funkcijas un to lietošanas veidu.

	6. 
	Projektēšanas uzdevumam saistošie dokumenti
	Ēkas kadastrālās uzmērīšanas lieta;
Zemesgrāmatas nodalījuma noraksts;
Ēkas stāvu plāni

	7. 
	Būvniecības ieceres dokumentācija
	Būvprojekts

	8. 
	Būvju iedalījums grupā atbilstoši būvniecības procesam,
Ēkas raksturlielumi
	II grupas ēka;
Ēkas apbūves laukums 384.2 m2
Ēkas kopējā platība 712.5 m2
Ēkas esošais būvtilpums 3045.00 m3
Stāvu skaits – 2 virszemes, 1 pazemes

	9.
	Izpildītāja pamatuzdevumi  Būvprojekta dokumentācijas izstrādei
	9.1. Projektēšanas darbi izpildāmi atbilstoši Līgumam, Projektēšanas uzdevumam, tehniskajām prasībām, Latvijas Republikā spēkā esošajiem normatīvajiem aktiem, Latvijas valsts standartiem, Latvijas būvnormatīviem un citiem piemērojamiem normatīvajiem dokumentiem, kā arī Būvniecības informācijas sistēmā un Pasūtītāja iesniegtajos dokumentos ietvertajām prasībām.
9.2. Ja starp Līguma, Projektēšanas uzdevuma, tā pielikumu, tehnisko dokumentu vai citu ar projektēšanas darbiem saistītu dokumentu prasībām konstatējamas pretrunas, piemēro šādu dokumentu prioritātes kārtību, ja vien konkrētajā dokumentā vai Līgumā nav skaidri noteikts citādi:
· Latvijas Republikā spēkā esošie normatīvie akti un obligāti piemērojamās tehniskās prasības;
· Līgums;
· Projektēšanas uzdevums;
· Projektēšanas uzdevuma pielikumi un citi Pasūtītāja izsniegtie tehniskie dokumenti;
· Izpildītāja finanšu piedāvājums un citi Izpildītāja iesniegtie piedāvājuma dokumenti.
9.3. Ja pretruna konstatējama starp vienas prioritātes līmeņa dokumentiem, priekšroka dodama konkrētākai prasībai attiecībā pret vispārīgu prasību, bet, ja dokumenti ir pieņemti vai izstrādāti dažādos laikos – vēlāk pieņemtajai prasībai, ciktāl tā nav pretrunā augstākas prioritātes dokumentam vai spēkā esošajiem normatīvajiem aktiem.
9.4. Izpildītāja finanšu piedāvājums, tai skaitā tajā norādītie pieņēmumi, precizējumi vai ierobežojumi, nav pamats Līgumā, Projektēšanas uzdevumā vai tā pielikumos noteikto tehnisko, kvalitātes, funkcionālo vai normatīvo prasību samazināšanai vai neievērošanai.
9.5. Ja Izpildītājs konstatē pretrunu vai neskaidrību starp Līguma dokumentiem, tam ir pienākums par to nekavējoties rakstveidā informēt Pasūtītāju un pirms attiecīgā risinājuma izstrādes saņemt Pasūtītāja norādījumus, ja pretrunas novēršanai nepieciešams Pasūtītāja lēmums.

	
	
	9.6. Kā vadlīnijas, ievērot Ministru kabineta noteikumu Nr.353 “Prasības zaļajam iepirkumam un to piemērošanas kārtība” 1.pielikuma 6.sadaļā “Iekštelpu apgaismojums” noteiktās prasības iekštelpu apgaismojuma projektam, kā arī resursus taupošu un energoefektīvu spuldžu iegādei un uzstādīšanai.

	
	
	9.7.  Papildus būvnormatīvam LBN 200-21 noteiktajam, īstenot piemērojamās labās prakses darbības, kas īpaši veicina vides piekļūstamību cilvēkiem ar funkcionāliem traucējumiem (Labklājības Ministrijas vadlīnijas “Labās prakses ieteikumi vides piekļūstamības nodrošināšanai papildus LBN 200-21 noteiktajam”.

	
	
	9.8. Veikt nepieciešamos izpētes un papildu uzmērīšanas darbus, kas nodrošinās kvalitatīvu Būvprojekta dokumentācijas izstrādi un iegūto informāciju izmantot tālākajā darbā;

	
	
	9.9. Nepieciešamības gadījumā papildus saņemt ieinteresēto institūciju noteikumus un tos izmantos tālākajā darbā;

	
	
	9.10. Veikt Būvprojekta dokumentācijas prezentāciju objektā, jebkurā tā izstrādes stadijā, ja to pieprasīs Pasūtītājs;

	
	
	9.11. Pirms iesniegšanas elektroniskā vidē Būvniecības informācijas sistēmā (turpmāk tekstā – BIS), saskaņot būvprojekta dokumentāciju ar Pasūtītāja pārstāvi, nepieciešamības gadījumā veicot norādītās korekcijas;

	
	
	9.12. Pēc Būvprojekta dokumentācijas saskaņošanas, to iesniegt elektroniskā vidē BIS, saskaņošanai ar ieinteresētajām institūcijām un Būvvaldi;

	
	
	9.13. Izstrādājot Būvprojektu, visi būvprojektā iekļautie risinājumi, visas telpu grupas, to platības, aprīkojums – precizējams un saskaņojams ar pasūtītāju Būvprojekta izstrādes gaitā.

	
	
	9.14. Būvprojekta risinājumam jāgarantē ēkas un tās atsevišķu elementu (t.sk. būvkonstrukciju un konstruktīvo elementu) nestspēju, stiprību, stingrību un izturību, atbilstoši būvnormatīvu un Pasūtītāja prasībām un vajadzībām.  Visiem risinājumiem un materiāliem jābūt paredzētiem lietošanai publiskajās ēkās un jābūt vandāļdrošiem (ja attiecināms). Būvprojektam jānodrošina ugunsdrošība, darba un vides aizsardzība, kā būvniecības, tā arī ekspluatācijas laikā. 

	
	
	9.15. Būvprojekts un tā daļas izstrādājamas tādā apjomā un detalizācijas pakāpē, lai bez kavēšanās iespējams veikt būvdarbus un būvprojekta realizāciju.  Dokumentācija ietver precīzus darba apjomu sarakstus un darbu veikšanas tāmes ar vienību izcenojumiem. Darbu apjomu sarakstiem un izmaksu aprēķiniem jāietver materiāli, iekārtas, tehniskais aprīkojums ar aprakstu.

	
	
	9.16. Katras būvprojekta daļas vadītājs ir atbildīgs par konkrēto projekta daļu, kuru tas ir projektējis, un par tās saskaņošanu attiecīgajās inženiertehniskajās un būvniecības institūcijās. 

	
	
	9.17. Izpildītājs pārbauda visu Būvprojekta sadaļu savstarpējo savietojamību. Izpildītājs nekavējoties ziņo Pasūtītājam par jebkurām atkāpēm no Projektēšanas uzdevuma vai saskaņotā Būvprojektā.

	
	
	9.18. Visiem pielietotajiem materiāliem un iekārtām, kas nav ražotas LR ir jāatbilst LR adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.

	10. 
	Vides aizsardzības pasākumi 
	Būvniecībā pielietojamie būvmateriāli nedrīkst izdalīt toksiskas vielas, materiāli un konstrukcijas nedrīkst būt bīstamas apkārtējai videi un cilvēku veselībai kā būvdarbu veikšanas laikā, tā arī ēkas turpmākas ekspluatācijas laikā. Izvēloties starp vairākiem materiāliem ar ekvivalentām īpašībām, priekšroku dot materiāliem, kuri apzīmēti ar ekomarķējuma zīmi. 

	11. 
	Būvproejkts ir jāizstrādā vienā būvniecības kārtā.
Būvniecība attiecas uz:
· ēkas ieejas kāpņu remontu;
· -1.stāvs (cokolstāvs): 002-1, 002-2, 002-4, 002-5, 002-6, 002-7, 002-8;
· 1.stāva telpām: Nr. 001-3, 001-1, 001-2, liftu 001-11, 001-14, 001-15, 001-20, 001-19, 001-18, 001-17, 001-16;
· 2.stāva telpām: 001-21, 001-32, 001-31, 001-28, 001-27, 001-26, 001-25, 001-24, 001-23, 001-22.

	11.1. Arhitektūras risinājumi

	11.1.1. Būvprojekta sadaļas izstrādāt atbilstoši Latvijas Republikā spēkā esošajiem normatīvajiem aktiem, tajā skaitā: 
· 2015.gada 30.jūnija MK noteikumi Nr.333  “Noteikumi par Latvijas būvnormatīvu LBN 201-15 “Būvju ugunsdrošība”;
· Ministru kabineta 19.10.2021. noteikumi Nr. 693 “Būvju vispārīgo prasību būvnormatīvs” LBN 200-21;
· 2014.gada 2.septembra MK noteikumi Nr.529 ”Ēku būvnoteikumi”;
11.1.2. Arhitektūras izstrādātos Būvprojekta plānus pirms tālākas izstrādes saskaņot ar Pasūtītāju.
11.1.3. Arhitektūras sadaļā izstrādāt Būvprojekta dokumentāciju -1.stāva (cokola) telpām:
002-1, 002-2 telpām paredzēt kāpņu un grīdas remontu, ieklājot epoksīda segumu, sienu un griestu kosmētisko remontu, atjaunot kāpņu telpu un koridoru, lai ir funkcionāli lietojams un pieejams cilvēkiem ar kustību traucējumiem (iespēju pārvietoties ratiņkrēslā).
002-4 telpai izveidot tehnisko risinājumu, lai telpu var izveidot par nodarbību telpu vai ūdens procedūru telpu.
002-5 telpu izveidot kā tualetes telpu.
002-6, 002-7 telpas savienot, lai var ierīkot nodarbības telpu - sensorā istaba.
002-8 telpu atjaunot atbilstoši prasībām, lai var ierīkot sāls istabu.
11.1.4. Arhitektūras sadaļā izstrādāt Būvprojekta dokumentāciju 1.stāva telpām: 
001-03, 001-2 telpās paredzēt kāpņu un grīdas remontu ieklājot epoksīda segumu, atjaunojot margas, sienu un griestu kosmētisko remontu.
001-14 telpā paredzēt kosmētisko remontu, lai ierīkotu personām ar invaliditāti pieejamas sanitārās telpas, atbilstoši prasībām.
001-15 virtuves telpā, paredzot veikt kosmētisko remontu un papildināt telpu ar aizveramām durvīm.
001-11 liftu demontēt un izprojektēt jauna lifta izbūvi ar ieeju no pagalma un jumtiņu virs lifta ieejas durvīm.
001-16, 001-17, 001-18, 001-19 telpas apvienot, lai izveidotu vienu nodarbību telpu ar iespēju ūdens padevei (izlietne), veikt kosmētisko remontu.
001-20 veikt telpas pārplānojumu (starpsienu izbūve), lai izveidotu tuvāk kāpņu telpai atvērta tipa reģistratūra un lielākā telpas daļa, lai veidotu kustību nodarbības telpu.
11.1.5. Arhitektūras sadaļā izstrādāt Būvprojekta dokumentāciju 2. stāva telpām:
· 001-31, 001-28, 001-27, 001-26, 001-25, 001-24, 001-23 telpām paredzēt pārplānojumu, atbilstoši Dienas aprūpes centra vajadzībām (dienas aprūpes centrā netiks sniegti diennakts pakalpojumi, centru apmeklēs jaunieši no 18 līdz 24 gadiem ar GRT (garīga rakstura traucējumiem),
· 001-24, 001-25, 001-26, 001-27 telpām paredzēt sienu demontāža un izplānot personām ar invaliditāti pieejamas sanitārās telpas ar dušu, kur būtu iespējams nomazgāt cilvēku ar kustību traucējumiem, ieeju veidot no 001-22 telpas
· 001-28 telpu plānot kā ģērbtuvi.
· 001-31, 001-32 telpām paredzēt kosmētisko remontu.
· 001-22, 001-23 telpas apvienot, paredzēt kosmētisko remontu.
· 001-21 telpai paredzēt kāpņu un grīdas remontu ieklājot, epoksīda segumu, atjaunojot margas, sienu un griestu kosmētisko remontu.
11.1.6. Visām telpām nepieciešams projektā paredzēt griezumus, iekštelpu apdares risinājumus, aiļu aizpildījumu, visu būvdarbu realizācijai nepieciešamo mezglu detalizāciju, specifikācijas, iekštelpu apdares darbu risinājumus saskaņot ar Pasūtītāju), sienu notinumus.
11.1.7. Visās telpās jāparedz sienu apdares atjaunošana un izvērtējot nepieciešamību paredzēt ārsienu siltināšanu no telpu iekšpuses, ja tas ir nepieciešams.
11.1.8. Visās telpās ir jāparedz griestu atjaunošanu, vai jaunu ģipškartona griestu izbūve.
11.1.9. Jāparedz visu iekšdurvju nomaiņa vai atjaunošana.
11.1.10. Jaunu durvju aiļu izbūve nesošajās konstrukcijās;
11.1.11. jaunu starpsienu izbūve telpās;
11.1.12. Grīdu izlīdzināšana starp telpām, ja nepieciešamas, un jauna linoleja ieklāšana.
11.1.13. Citi būvdarbi, kuri būs nepieciešami pēc Būvprojekta izstrādes un pieejamā projekta finansējuma.
11.1.14. Būvprojekta detalizētos arhitektoniskos risinājumus saskaņo ar Pasūtītāju.
11.1.15. Apdares materiālus un krāsu toņus saskaņot ar Pasūtītāju.

	11.2. Būvkonstrukcijas

	11.2.1. Uzbrauktuves izbūve, savienojot ar esošām ieejas kāpnēm, atbilstoši vides pieejamības prasībām.
11.2.2. 001-3 telpai durvju aiļu demontāža, lai veidojas plašāka, ergonomiski pielietojama telpa, gan nokļūšanai uz -1 stāva (cokola) un uz 1.stāva telpām.
11.2.3. Izvērtēt un izstrādāt -1. stāva (cokola) pārplānojumu (002-1, 002-2) atbilstoši vides pieejamības prasībām un lietošanas mērķim.
11.2.4. Izvērtēt un izstrādāt 1. stāva pārplānojumu atbilstoši vides pieejamības prasībām un lietošanas mērķim.
11.2.5. Ņemot vērā, ka 1. stāvā būs jāveic pārplānošana, lai pielāgotu telpas to lietošanas mērķim, paredzēt jaunu durvju ailu un starpsienu izbūvi nesošajās konstrukcijās (ja nepieciešams). Nepieciešams izstrādāt durvju ailes izbūvi uz telpu 001-14, lai atbilstu personām ar invaliditāti pieejamas sanitārās telpas standartiem.
11.2.6. 1.stāvā telpām 001-16, 001-17, 001-18, 001-19 paredzēt esošo starpsienu demontāžu un izbūvēt jaunas ģipškartona konstrukcijas sienas (ergonomiski izplānot telpu izvietojumus).
11.2.7. 1.stāvā telpai 001-20 paredzēt izbūvēt jaunas ģipškartona konstrukcijas sienas, ergonomisku telpu izvietojumus reģistratūrai un kustību nodarbību telpai.
11.2.8. 2.stāva telpām 001-24, 001-25, 001-26, 001-27 paredzēt esošo starpsienu demontāžu, jaunas ģipškartona konstrukcijas sienas, izplānot ergonomisku telpu izvietojumu.
11.2.9. 001-11 lifts, izstrādāt konstruktīvo daļu jauna lifta izbūvei.

	11.3. Ūdensapgāde un kanalizācija

	Paredzēt jaunus ūdens un sadzīves kanalizācijas tīklus (tai skaitā izvadus un pieslēgumus pie kopējiem inženierkomunikāciju tīkliem) atbilstoši telpu lietošanas mērķim, normatīvo aktu prasībām un veiktajam telpu pārplānojumam. Īpašu uzmanību pievērst -1.stāva (cokola) ūdensapgādes un kanalizācijas sistēmas izbūvei/ esošo nepilnību novēršanai.
11.3.1. Ūdensapgāde 
Pārplānot ūdensapgādi pēc izstrādātajiem jaunajiem arhitektūras plāniem. Cauruļvadu trasējumu paredzēt slēptu un/ vai iebūvētu, kur tas iespējams. Atklātus cauruļvadus paredzēt tehniskajās telpās.
Karstā ūdens padeves pieslēgums ir jāparedz pie esošā centralizētā apkures siltummezgla. Cauruļvadus nepieciešams izolēt, lai nodrošinātu kondensācijas aizsardzību uz aukstā ūdensvada un lai nodrošinātu karstā cirkulācijas ūdensvada temperatūras kritumu no avota līdz patērētājam ne lielāku par 2C. 
Paredzēt aukstā un karstā ūdens tīklu pieslēgumus visām sanitārām ierīcēm, kas tiks uzstādītas.
11.3.2. Kanalizācija
Pārplānot kanalizācījas tīklus pēc izstrādātajiem jaunajiem arhitektūras plāniem. Paredzēt kanalizācijas tīklu pieslēgumus visām sanitārām ierīcēm, kas tiks uzstādītas.
Projektēt sadzīves kanalizāciju sanmezgliem.
Izvēlēties vidējas klases santehniku ar ūdens taupīšanas režīmam.
Telpās ir klozetpods un izlietne personām ar kustību traucējumiem. Telpu pārplānošanas ietvaros paredzēt sanitāro ierīču papildināšanu (piem.: duškabīni atbilstoši vides pieejamības prasībām) un veikt klozetpoda un izlietnes nomaiņu.


	11.4. Apkures sistēma 

	Veikt apkures sistēmas defektu /nepilnību novēršanu, vai izbūvēt jaunu apkures sistēmu.
Paredzēt radiatoru apkures sistēmas papildināšanu vai izmaiņas atbilstoši telpu pārplānojumam.

	11.5. Ventilācijas sistēma

	Izstrādājot būvprojektu, veikt ēkas un atsevišķu telpu ventilācijas risinājumu izvērtējumu, ņemot vērā telpu paredzēto lietošanas veidu, funkcijas, lietotāju skaitu, telpu platību un tilpumu, kā arī telpās paredzētos procesus un iespējamo mitruma slodzi.
Projektētājam veikt nepieciešamos gaisa apmaiņas un ventilācijas risinājumu aprēķinus un, pamatojoties uz tiem, noteikt katrai telpu grupai atbilstošāko ventilācijas risinājumu – dabīgo vai mehānisko ventilāciju, nodrošinot normatīvo aktu un attiecīgo būvnormatīvu prasību izpildi.
Īpaši izvērtēt ventilācijas risinājumu sanitārajās telpās, dušas telpā, sociālās aprūpes/dienas centra telpās, potenciāli paredzamajā ūdens procedūru telpā, kā arī pagraba/cokolstāva telpās, ņemot vērā paaugstināta mitruma un kondensāta veidošanās risku.
Pagraba/cokolstāva telpām paredzēt tādu ventilācijas un gaisa apmaiņas risinājumu, kas nodrošina pietiekamu mitruma novadīšanu un samazina kondensāta, pelējuma un konstrukciju bojājumu rašanās risku. Ja nepieciešams, paredzēt mehāniskās ventilācijas sistēmas izbūvi vai esošās sistēmas pārbūvi.
Telpu pārplānošanas ietvaros izvērtēt esošās mehāniskās ventilācijas nosūces sistēmas tehnisko stāvokli, jaudu un atbilstību paredzētajai telpu funkcijai, kā arī nepieciešamību to pārbūvēt, papildināt vai nomainīt, īpaši sanitārajās un dušas telpās.
Būvprojekta ventilācijas risinājumus pamatot ar attiecīgajiem aprēķiniem un paredzēt tādā apjomā, lai ekspluatācijas laikā tiktu nodrošināta telpām atbilstoša gaisa kvalitāte, gaisa apmaiņa un mitruma novadīšana.

	11.6. Elektroapgāde

	Paredzēt iekšējo elektrotīklu rekonstrukciju un izbūvi, ņemot vērā jaunos arhitektūras rasējumus. Iekšējo elektroapgādes tīklu projekts jāizstrādā, balstoties uz arhitektūras un inženiertīklu daļām, paredzot esošo elektroinstalācijas kabeļu demontāžu un kanālu griešanu, kalšanu apmetumā jaunu kabeļu guldīšanai vai kabeļu paslēpšanu aiz piekarināmiem griestiem. Paredzēt jaunu rozešu un slēdžu uzstādīšanu.
Paredzēt jaunus elektropieslēgumus no esošā elektrouzskaites skapja atbilstoši telpu pārplānojumam.

Projektā jāietver šāda elektroapgādes daļas:
· Evakuācijas gaismekļi /t.sk. pie ieejām/, avārijas apgaismojums. Ja apsekošanā tiek konstatēts, ka nepieciešams atbilstoši normatīvajiem aktiem un tie pašreizējā brīdī nav uzstādīti;
· Ierīkot izsaukuma sistēmu ar 2 līmeņu saziņu sanmezglā personām ar kustību traucējumiem, signāls uz reģistratūru;
· Sanmezglos ierīkot gaismekļus ar kustību sensoru ieslēgšanos.
11.6.1. Kontaktligzdu sistēma
Spēka un kontaktrozešu sistēma ietver:
· ēkas vispārējas nozīmes el. kontaktrozetes;
· ēkas el. kontaktrozetes datoriem darba vietās;
· ēkas el. kontaktrozetes un tiešo savienojumu visiem vājstrāvas patērētājiem; 
· ēkas ugunsdrošības signalizācijas sistēmu. el. apgādi.
Ēkā paredzēt izmantot el. kontaktrozetes ar zemējuma kontaktu, nodrošinot zemēšanas (TN-S) sistēmu. El. kontaktrozešu elektroapgādes grupas nodalīt šādi:
· atsevišķas - datoru elektroapgādei; 
· atsevišķas - sadzīves tehnikai un vispārējās nozīmes kontaktrozetēm, kā arī kontaktrozetēm tehniskajās telpās. 
· Kārbas ar iebūvētām kontaktligzdām un vājstrāvu sistēmām.
11.6.2 Apgaismojums
Projektā izmantot LED gaismekļus, kas izvēlēti atbilstoši  telpas raksturam un ievērot Ministru kabineta noteikumu Nr.353 “Prasības zaļajam iepirkumam un to piemērošanas kārtība” 1.pielikuma 6.sadaļā “Iekštelpu apgaismojums” noteiktās prasības.
Mākslīgā apgaismojuma sistēma ietver:
· ēkas darba apgaisme (dienas);
· ēkas avārijas apgaisme;
· ēkas ieejas mezglu apgaisme;
· Gaismekļiem jābūt ražotiem autorizētā rūpnīcā un sertificētiem Latvijā vai Eiropas Savienībā. Gaismekļu spuldžu jaudas jāprecizē tehniskā projekta izstrādes laikā, aprēķinot nepieciešamo gaismas intensitāti atbilstoši katrai telpai. LED gaismekļiem jāizvēlas ar krāsu;
· Cilvēku aizsardzībai pret noplūdstrāvām el. sadalnēs jāparedz noplūdstrāvas aizsargslēdžus, kas atslēdz bojāto ietaisi vai iekārtu no el. tīkla, ja noplūdstrāva pārsniedz normētu vērtību (ΔI=30mA)tā kontaktligzda ir pieslēgta.
11.6.3. Darba apgaisme telpās
Apgaismes līmenis
· Darba apgaismes līmenis telpās paredzēts atbilstoši LVS EN 12464-1 standarta un MK not. Nr 329 “Darba aizsardzības prasības darba vietās” prasībām. 
· Sanmezglu telpās un dušas telpā jāparedz griestos iebūvētus LED gaismekļus, EB1h, IP44 noslēgtus ar stiklu. Pie spoguļiem jāparedz dekoratīvais gaismeklis ar LED un elektronisko droseli. Gaismeklī jābūt iebūvētai kontaktrozetei, kas nosegta ar nosegvāku.
· Avārijapgaisme telpās
Avārijas apgaismei jāizvēlas tādi paši gaismekļi kā darba apgaismei. Normālā darba režīmā gaismekļus jāpielieto darba apgaismei, avārijas režīmā tie kalpo avārijas apgaismei. Avārijas gaismekļi jāmarķē, lai ekspluatācijas apkopju laikā tos būtu iespējams identificēt. 
Ēkas avārijas apgaisme sastāv no:
· Evakuācijas avārijas pgaismes;
· Dežūrapgaismes.
Apgaismes līmenis jāizvēlas atbilstoši  LVS-EN 1838 standarta prasībām. 
Evakuācijas avārijas apgaismei jānodrošina evakuācijas ceļu izgaismošanu evakuācijas laikā. Evakuācijas apgaismes gaismeklis, kas atbilst EN 60598-2-22 prasībām, jāizvieto tā, lai  nodrošinātu nepieciešamo apgaismojumu visu izejas durvju tuvumā un vietās, kur jāpievērš uzmanība potenciālai bīstamībai vai drošības aprīkojumam.
Vietas, kurās jāuzstāda evakuācijas gaismeklis, ir:
· pie visām izejas durvīm, kuras ir paredzēts lietot avārijas gadījumā; 
· evakuācijas ceļa katra līmeņa maiņas tuvumā;
· pie katras ceļa virziena maiņas;
· katra ugunsdzēsības aprīkojuma elementa un ugunsdzēsības aktivizēšanas punkta tuvumā;
· Evakuācijas ceļa virziena apgaisme jānodrošina, izmantojot izgaismotas evakuācijas ceļa virziena norādes. Ēkā evakuācijas ceļu virzienu norādēm jāpielieto pie griestiem montējamu gaismekļus ar gaismas diodēm (LED) „SEC” lighting Ledlux Multiled vai ekvivalentus. Evakuācijas ceļa norādei jābūt uzlīmētam zaļam trafaretam ar baltu uzrakstu „IZEJA” vai bultu, tai jābūt labi saskatāmai un simbolam atpazīstamam vismaz 20 m attālumā. Ja attālums ir lielāks par 20 m, jāuzstāda atkārtota norāde.
· Avārijas un evakuācijas apgaismes gaismeklim ir jāatbilst LVS EN 60598-2-22 prasībām.


	11.7. Elektronisko sakaru sistēmas

	11.7.3. Interneta tīkli
Darba telpās nodrošina internetam nepieciešamos vājstrāvas tīklus kontaktligzdās (vismaz 3 kontaktligzdas uz katru darba vietu), pārējās telpās nodrošina vājstrāvas tīklu griestu konstrukcijā bez izvadiem (atzīmējot precīzu atrašanās vietu plānā). Izmantot sestās kategorijas (CAT6) ekranētos vājstrāvas kabeļus. Vājstrāvas sadalē izmantot patch panel 6. kategorijas vai jaunākas standarta. Veikt vājstrāvas kabeļu un kontaktligzdu testēšanu un marķēšanu rozetēs un sadales skapī.
11.7.4. Apsardzes un pieejas kontroles sistēma
Paredzēt pieslēguma vietu trauksmes pogas raidītāja pieslēgšanai.

	11.8. Ugunsgrēka atklāšanas un trauksmes signalizācijas sistēma

	Paredz automātiskās ugunsgrēka atklāšanas un trauksmes signalizācijas sistēmu atbilstoši veiktajam telpu pārplānojumam (nodrošinot vadības sistēmu, kura spēj atpazīt trauksmes, kā arī bojājumu signālus gan aparatūrai, gan ugunsdrošības signālu devēju starā, un parādīt tos uz ekrāna). Ugunsgrēka trauksmes gadījumā signāls var tikt pārraidīts uz apsardzes firmas pulti.
Automātiskās ugunsgrēka atklāšanas un trauksmes signalizācijas sistēmas projekts un būvdarbi jāizpilda atbilstoši LBN 201-15 un standarta LVS CEN/TS 54-14 „Ugunsgrēka atklāšanas un ugunsgrēka trauksmes sistēmas. 14.daļa” noteikumiem.
Detektoru izvietošana un daudzums jāaprēķina, pamatojoties uz arhitektūras plāniem un ievērojot EN 54-14 normatīvu prasības.

	11.9. Vides pieejamība

	Ievērot vides pieejamības un vienotā dizaina prasības, kas iepriekšējos punktos nav specificētas, t.sk., uzlīmes,
informācija, marķējumi, norādes, speciālais krāsojums, drošības margas, u.c. elementi.

	11.10. Būvprojekta sastāvs

	Atbilstoši projektēšanas uzdevumam un spēkā esošajiem būvniecības normatīvajiem aktiem: VD, GP, AR, BK, ESS, EL, ŪK, UATS, AVK, UPP un DA, Ekspertīze.

	11.11. Izmantoto materiālu un elementu tehniskā specifikācija
Tehniskajā specifikācijā jānorāda detalizēti tehnisko risinājumu, iekārtu un aprīkojuma apraksti, galvenie raksturlielumi un parametri, kā arī to atbilstība normatīvajiem aktiem un regulām. Papildus jānorāda materiālu īpašības, kas ir būtiskas konkrētajai būvniecībai, piemēram:
-antimikrobiālās īpašības,
-ugunsdrošības īpašības,
-izturība pret mitrumu un ķīmiskām ietekmēm,
-vieglā tīrīšana (īpaši attiecībā uz sanitārajām telpām un veselības un sociālās aprūpes iestādēm).

	Projekta sastāvs
Tehniskā dokumentācija ietver precīzus darba apjomu sarakstus. Darbu apjomu sarakstos jānorāda materiāli, iekārtas, tehniskais aprīkojums ar aprakstu.
Tehniskajā specifikācijā norāda detalizētus tehnisko risinājumu, iekārtu, aprīkojuma aprakstus, galvenos raksturlielumus un parametrus. Papildus pievieno vizuālos paraugus (ja attiecināms).
Visu projekta daļu darba rasējumu komplekts, ar specifikācijām, materiālu un iekārtu apjomu sarakstiem, t.sk.:
· telpu apdares darbu tabulas;
· inženiertīklu materiālu, iekārtu, darbu specifikācijas un saraksti;
· durvju, sienu tipu, grīdu tipu, griestu tipu, tehniskās specifikācijas;

	11.12. Norādījumi par tāmju un būvdarbu apjomu sagatavošanu

	Atbilstoši LBN 501-17 “Būvizmaksu noteikšanas kārtība”
Iesniegt tāmes un darbu apjomus pilnībā formatētās tabulās ar paredzētajām līnijām. 
Izmantot visās tabulās viena veida fontus (ieteicams Times New Roman, Arial vai Calibri).
Visās sagatavojamās tabulās pielietot mērvienības un to saīsinājumus atbilstoši LBN 501-17 un MK noteikumiem Nr. 1186 “Mērvienību noteikumi”. Veidot atsevišķas lokālās tāmes, pēc pasūtītāja norādījumiem.

	12. 
	Kontaktpersona
	Biedrība “Dižvanagi” valdes locekle Ilze Gabaliņa, tel. nr. +371 29190124, e-pasts: info@dizvanagi.lv

	13. 
	Būvniecības ieceres dokumentācijas nodevums
	13.6. Pasūtītāja pārstāvim nododami:
13.6.3. saskaņota Būvprojekta dokumentācija, par kuru izdarīta atzīme par būvniecības ieceres akceptu, izdrukāti komplekti – 2 (divos) eksemplāros, kas atbilst elektroniski BIS saskaņotai versijai elektroniskā formā datu nesējā (USB) pilna būvniecības ieceres
13.6.4. dokumentācija – 1 (vienā) eksemplārā, kur rasējumi AUTOCAD formātā un PDF formātā, tāmes xls formātā, u.c.; dokumentācijai jābūt pilnīgi identiskai ar dokumentāciju papīra formātā, t.i., tai jābūt sadalītai pa sējumiem, kuros pievienoti visi tehniskie noteikumi, sertifikāti, pielikumiem un tml..

